**ՏԵՂԵԿԱՆՔ**

«ՀԻՎԱՆԴՈՒԹՅՈՒՆՆԵՐԻ ԿԱՆԽԱՐԳԵԼՈՒՄ ԵՎ ՎԵՐԱՀՍԿՈՒՄ» ՖԻՆԱՆՍԱՎՈՐՄԱՆ ԹԻՎ 5222-ԱՄ ՀԱՄԱՁԱՅՆԱԳՐԻ ՇՐՋԱՆԱԿՆԵՐՈՒՄ ՁԵՌՔ ԲԵՐՎԱԾ ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԸ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ»Հայաստանի Հանրապետության կառավարության որոշման նախագծի վերաբերյալ

ՀՀ շահագրգիռ մարմինների առարկությունների ԵՎ առաջարկությունների վերաբերյալ

|  |  |  |  |
| --- | --- | --- | --- |
| ***Առարկության,******առաջարկությանհեղինակըԳրության ստացման ամսաթիվը, գրության համարը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
| ՀՀ արդարադատության նախարարություն (05/06/2020թ. թիվ 01/27.4/12147-2020 գրություն) | ««Հիվանդությունների կանխարգելում և վերահսկում» ֆինանսավորման թիվ 5222-ԱՄ համաձայնագրի շրջանակներում ձեռք բերված ավտոտրանսպորտային միջոցները սեփականության իրավունքով հանձնելու մասին» ՀՀ կառավարության որոշման նախագծի վերաբերյալ հայտնում ենք, որ անհրաժեշտ է նկատի ունենալ, որ նախագծի վերնագրում խոսք է գնում ավտոտրանսպորտային միջոցները սեփականության իրավունքով հանձնելու մասին, իսկ նախագծին կից ներկայացված հիմնավորման մեջ՝ ավտոտրանսպորտային միջոցները ամրացնելու մասին: | Առաջարկությունն ընդունվել է։ | Հիմնավորման մեջ կատարվել է շտկում։ |
| ՀՀ ֆինանսների նախարարություն (05/06/2020թ. թիվ 01/5-2/8359-2020 գրություն) | Ի կատարումն ՀՀ վարչապետի՝ ս.թ. հունիսի 4-ի թիվ 02/16.4/27312-2020 հանձնարարականի և քննության առնելով «Հիվանդությունների կանխարգելում և վերահսկում» ֆինանսավորման թիվ 5222-ԱՄ Համաձայնագրի շրջանակներում ձեռք բերված ավտոտրանսպորտային միջոցները սեփականության իրավունքով հանձնելու մասին» Հայաստանի Հանրապետության կառավարության որոշման նախագիծը` հայտնում ենք, որ մեր իրավասությունների շրջանակներում դիտողություններ և առաջարկություններ չունենք: | Ընդունվել է ի գիտություն։ |  |
| ՀՀ տարածքային կառավարման և ենթակառուցվածքների նախարարություն(054/06/2020թ. թիվ ՍՊ//15268-2020 գրություն) | 1. «Պետական ոչ առևտրային կազմակերպությունների մասին» Հայաստանի Հանրապետության օրենքի (այսուհետ՝ Օրենք) 4-րդ հոդվածի 3-րդ մասի համաձայն՝ «Պետական կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ պետական կազմակերպության լուծարումից հետո մնացած գույքի»։  Նշված իրավանորմի վերլուծությունը ցույց է տալիս, որ Նախագծի 1-ին կետում նշված գույքը Հայաստանի Հանրապետության առողջապահության նախարարության «Հիվանդությունների վերահսկման և կանխարգելման ազգային կենտրոն» պետական ոչ առևտրային կազմակերպությանը (այսուհետ՝ ՊՈԱԿ) սեփականության իրավունքով հանձնելուց հետո հիմնադրի իրավունքներն այդ գույքի նկատմամբ սահմանափակվելու են։Ելնելով վերը նշվածից, ինչպես նաև նկատի ունենալով այն հանգամանքը, որ Նախագծում նշված ավտոտրանսպորտային միջոցները Հայաստանի Հանրապետության կողմից ձեռք են բերվել «Հիվանդությունների կանխարգելում և վերահսկում» ֆինանսավորման թիվ 5222-ԱՄ համաձայնագրի շրջանակներում՝ վարկային միջոցների հաշվին, պետության գույքային շահերի արդյունավետ պաշտպանության նկատառումներից ելնելով՝ առաջարկում ենք Նախագծի 1-ին կետում նշված գույքը ոչ թե սեփականության իրավունքով հանձնել ՊՈԱԿ-ին, այլ Օրենքի 5-րդ հոդվածի 1-ին մասի ուժով անժամկետ և անհատույց օգտագործման իրավունքով ամրացնել վերջինիս:2. Միաժամանակ հայտնում ենք, որ Նախագիծը չի համապատասխանում Նախագծին կից ներկայացված տեղեկանք-հիմնավորմանը, քանի որ Նախագծի հիմնավորմամբ ևս նախատեսվում է համապատասխան ավտոմեքենաներն ամրացնել ՊՈԱԿ-ին։ | 1․Առաջարկությունը չի ընդունվել2. Առաջարկությունն ընդունվել է | 1․Նշված ավտոմեքենաները տվյալ պահին չունեն պետական գրանցում, ուստի ՀՀ օրենքով սահմանված կարգով անհրաժեշտ է իրականացնել դրանց պետական գրանցումը։ Համաձայն «Ճանապարհային երթեվեկության անվտանգության ապահովման մասին» ՀՀ օրենքի՝ տրանսպորտային միջոցի պետական գրանցումը` տրանսպորտային միջոցի սեփականության, գրավի և լիզինգի պայմանագրով վարձակալության իրավունքների ծագման, փոփոխման, դադարման գրանցումն է։ Տվյալ դեպքում հիմք ընդունելով խնդրի հրատապությունը, երկրում COVID-19-ով պայմանավորված համաճարակային իրավիճակը, առավել նպատակահարմար է գտնվել մեկանգամյա գործողությամբ իրականացնել ավտոմեքենաների սեփականության իրավունքի պետական գրանցում «Հիվանդությունների կանխարգելում և վերահսկում» ՊՈԱԿ-ի անվանմամբ։ Միաժամանակ, նշված կազմակերպության պետական կառավարման լիազոր մարմինը ՀՀ կառավարությունում Առողջապահության նախարարությունն է, որն էլ «Պետական ոչ առևտրային կազմակերպությունների մասին» Հայաստանի Հանրապետության օրենքի 14-րդ հոդվածի 2-րդ մասի զ/ պարբերության համաձայն՝ վերահսկողություն է իրականացնում պետական կազմակերպության սեփականության պահպանության նկատմամբ, իսկ օրենքով, հիմնադրի որոշմամբ կամ պետական կազմակերպության կանոնադրությամբ նախատեսված դեպքերում նաև համաձայնություն է տալիս նրա գույքի օտարման կամ վարձակալության հանձնման համար։ 2․ Հիմնավորման մեջ շտկում է կատարվել։  |